MS «Island Venture»

**[[Skipstyper#Norske forkortelser|MS]] «Island Venture»** (IMO: 7108514) var et norsk-registrert luksuriøst cruiseskip som var eid av norske Norwegian Cruiseships og som var operert av det norskeide Bermuda-registrerte cruiserederiet Flagship Cruises i 1972 med cruise fra Los Angeles til Mexico.

Skipet var byggnummer 414 ved Rheinstahl Nordseewerke i Emden i Vest-Tyskland, og ble levert for Flagship Cruises i 1972 som rederiets andre skip og som det andre skipet i Sea Venture-klassen, som besto av to identiske søsterskip. Det andre var søsterskipet «Sea Venture» som ble levert i 1971.

Mellom 1976 og 1986 ble det filmet inn noen episoder om bord på skipet for den amerikanske romantiske komiserien *[[Kjærlighetsskipet]] (The Love Boat)*, da hun seilte for P&O Princess Lines med navnet **«Island Princess»**. Hovedskipet i serien var søsterskipet «Sea Venture» som også på denne tiden seilte for P&O Princess Lines med navnet «Pacific Princess».

2. desember 2014 ankom skipet Alang i India for opphugging for det indiske opphuggingsselskapet GK Steel Shipbreakers. 8. desember 2014 ble skipet grunnsatt på stranden i Alang.

## Historie

### Konstruksjon
Skipet ble bygget ved det vesttyske verftet Rheinstahl Nordseewerke GmbH i Emden som verftets byggnummer 414 og ble sjøsatt 6. mars 1971.

4. januar 1972 ble hun overlevert til eierselskapet KS Cruise Venture AS & Co., et datterselskap under driftsselskapet Norwegian Cruiseships AS i Oslo, som var stiftet og 50/50-eiet av de to norske rederiene AS Sobral (Øivind Lorentzen) og Fearnley & Eger, for så å settes inn i cruisefart for operatørselskapet Flagship Cruises Ltd.

## Skipet

### Tekniske spesifikasjoner

#### Størrelse og dimensjoner
MS «Island Venture» hadde ved overlevering en brutto(register)tonnasje på 19 903 BRT, en netto(register)tonnasje på 11 163 NRT og en dødvekttonnasje på 7 200 TDW. I 1994 ble hun ommålt med en brutto(register)tonnasje på 20 186 BRT, en netto(register)tonnasje på 7 856 NRT og en dødvekttonnasje på 2 895 TDW.

MS «Island Venture» hadde en største lengde (L<small>OA</small>) på 169,70 meter (556,8' fot) og en lengde mellom perpendikulærene (L<small>PP</small>) på 144,30 meter (473,4' fot). Skipets største bredde målte 24,60 meter (80,7' fot). Dypgående stakk skipet 7,492 meter (24,6' fot), mens skipets dybde i riss (målt fra underkant av hoveddekksplaten til overkant av kjølplaten) målte 15,10 meter (49,5' fot).

#### Kapasiteter
MS «Island Venture» hadde en maksimal passasjerkapasitet på 644 passasjerer.

#### Maskin og fremdrift

Hovedmaskineriet om bord på «Island Venture» besto av fire Fiat C420.10SS dieselmotorer med en samlet ytelse på 18 000 BHK ved 450 o/min giret til 185 o/min til to vribare skrupropeller. Hver hovedmotor var en 10-sylindret 4-taktet enkelveis dieselmotor med en sylinderdiameter på 420&nbsp;mm og et stempelslag på 500&nbsp;mm.

Hjelpemaskineriet besto av fire dieselgeneratorer, hvorav tre med ytelse på 1 220 kW og én med ytelse på 916&nbsp;kW. Det var også én nød-dieselgenerator med ytelse på 300&nbsp;kW. I tillegg hadde skipet to vannrør hjelpekjeler med arbeidstrykk på 114 psi og to ekshaustkjeler med arbeidstrykk på 124 psi.

Fremdriften ble besørget av to vribare skrupropeller og én sidepropell forut. Skipets toppfart var 21,5 knop (40&nbsp;km/t).

#### Klassing
MS «Island Venture» var klasset i det norske klassifikasjonsselskapet Det Norske Veritas (DNV) og hadde følgende klassenotasjon: DNV ✠ 1A1.

## Galleri

Fil:Island Princess 1986.jpg|«Island Princess» i Melbourne, 1986
Fil:MV Discovery - panoramio.jpg|«Discovery» i Italia, april 2007
Fil:MV Discovery in Trondheim 2009.jpg|«Discovery» i Trondheim, 2009
Fil:MV DISCOVERY DOCKING AT THE LIVERPOOL CRUISE TERMINAL RIVER MERSEY MAY 2013 (8717649216).jpg|«Discovery» i Liverpool, mai 2013
Fil:Discovery arriving Tallinn 28 April 2014.JPG|«Discovery» i Tallinn, april 2014
Fil:Discovery Greenock 2014.jpg|«Discovery» i Greenock, juli 2014


#### «Island Princess» i Alaska, 1976

Fil:Island Princess 1976.jpg|«Island Princess» i Alaska, 1976
Fil:Island Princess - Alaska.jpg|«Island Princess» i Alaska, 1976
Fil:Alaska Trip-Glacier Bay, Sitka 1976.jpg|«Island Princess» i Alaska, 1976
Fil:Island Princess afterdeck 1976.jpg|«Island Princess» i Alaska, 1976


## Referanser


## Eksterne lenker
* 
*